

SET DE INSTRUMENTE PENTRU STIMULAREA, MONITORIZAREA ȘI APRECIEREA PREGĂTIRII PENTRU ȘCOALĂ A COPIILOR PREȘCOLARI

Învățarea timpurie este fundamentul pentru învățarea de-a lungul întregii vieți și baza bunăstării individuale, sociale, economice, baza dezvoltării durabile. De aceea, învățarea timpurie trebuie să fie și motorul bucuriei de a învăța care, la rândul ei, conduce la construirea comunităților orientate spre a învăța, comunități care dobândesc capacitatea internă de a-și identifica și  rezolva problemele și de a progresa, având ca scop calitatea vieții fiecărui individ, în toată complexitatea sa.

În acest context, este important să reflectăm împreună și să găsim pârghiile necesare pentru a face din următoarele declarații practici uzuale:
· Bucuria de a învăța provine din experiențe personale de succes;

· Jocul oferă copilului posibilitatea de a experimenta bucuria de a învăța de timpuriu;

· Bucuria de a învăța înseamnă un mediu care îți oferă libertatea de a explora;

· Bucuria de a învăța nu se asociază cu graba;

· Bucuria de a învăța este, de cele mai multe ori, o bucurie legată de un eveniment aparent banal, împărtășită cu ceilalți;

· Bucuria de a învăța înseamnă contextualizare, învățare cu sens;
· Bucuria de a învăța fuge de prelegerile lungi ale profesorului;
· Bucuria de a învăța apare în situațiile în care o sarcină de învățare converge cu nevoile și interesele actorului învățării.
Având în vedere faptul că, în anul școlar 2013-2014, pornind de la o serie de studii, rapoarte, analize și comunicări ale Ministerului Educației Naționale (MEN) sau ale unor instituții/foruri europene/internaționale, cu rol determinant în educația copilului mic și în formarea profesională a cadrelor didactice, la recomandarea MEN, au fost aplicate o serie de instrumente care au urmărit stimularea învățării timpurii și, implicit, a bucuriei de învăța la copiii preșcolari, precum și faptul că instrumentele respective au fost discutate în cadrul actictivităților metodice, considerăm că în acest moment putem promova un set complet de instrumente pentru stimularea, monitorizarea și aprecierea pregătirii pentru școală a copilului preșcolar alcătuit din:

1. Fișa de reflecție (pentru observarea îmbunătățirilor înregistrate la nivelul practicii educaționale și la nivelul performanțelor individuale ale copiilor din grupă);

2. Fișa de observare a activității (focalizată pe monitorizarea stimulării bucuriei de a învăța la vârstele mici);
3. Fișa pentru aprecierea progresului individual al copilului înainte de înscrierea în clasa pregătitoare.
FIȘA DE REFECȚIE

(interacțiuni)

I.
INTERACȚIUNEA EDUCATOARE – COPIL

I.1. Am reușit să interacționez cu fiecare copil în parte, pe toată durata programului zilei.

I.2. Am reușit să ofer, fiecărui copil în parte, sprijin pentru dezvoltare personală, respectând ritmul de învățare al acestuia.

I.3. Am reușit să apreciez progresul înregistrat de fiecare copil din grupă și să-l fac cunoscut și celorlalți copii, pe durata programului zilnic.

I.4. Am reușit să ofer, fiecărui copil în parte, posibilitatea de a face alegerei și de a-și explica motivul/motivele care au determinat alegerea făcută.

I.5. Am reușit să sprijin, fiecare copil în parte, pentru a-și exprima părerea cu privire la o activitate/lucrare personală sau a altui coleg.

I.6. Am reușit să ascult, fiecare copil în parte, atunci când acesta și-a manifestat dorința de a comunica cu mine, arătându-i că mă interesează ceea ce îmi spune și oferindu-i feed-back imediat.

I.7. Am reușit să sprijin, fiecare copil în parte, pe toată durata programului zilei, pentru a deveni autonom și pentru a manifesta stăpânire de sine.

I.8. Am reușit să sprijin, fiecare copil în parte, să înțeleagă importanța regulilor și respectarea lor în viața personală și în conviețuirea cu ceilalți.

II.
INTERACȚIUNEA COPIL - COPIL/GRUP DE COPII

II.1. Am proiectat, pe toată durata programului zilei, situații de învățare care să faciliteze interacțiunea copil-copil/grup de copii.

II.2. Am reușit să observ, pe toată durata programului zilei, interacțiunile pe care le are fiecare copil din grupă cu colegii lui.

II.3. Am reușit să sprijin, pe toată durata programului zilei, cel puțin un copil (timid/mult prea expansiv/cu probleme de adaptare/cu probleme de învățare etc.) în a interacționa eficient cu colegii lui.

II.4. Am reușit să pregătesc, pentru ziua curentă, un mediu educațional care să favorizeze interacțiunea copil – copil/grup de copii.

III.
INTERACȚIUNEA EDUCATOARE – COLEGI/ALȚI PROFESIONIȘTI/PĂRINȚI

III.1. Am reușit să inițiez o discuție cu colegii/alți specialiști/părinții, după încheierea programului zilei, despre progresul/problemele întâmpinate pe parcursul zilei, de către (cel puțin) un copil din grupă.

III.2. Am reușit să înregistrez și să transmit colegilor/altor specialiști/părinților, după încheierea programului zilei, date relevante, clare, punctuale privind progresul/problemele întâmpinate pe parcursul zilei, de către (cel puțin) un copil din grupă.

III.3. Am reușit să ascult ceea ce un coleg/specialist/părinte îmi împărtășește despre un copil din 

grupă, la începutul sau la sfârșitul programului zilei, și să îi ofer feed-back imediat.
Fișa de observare a activității

(focalizare pe monitorizarea stimulării bucuriei de a învăța la vârstele mici)

Data:

Unitatea de învățământ:

Grupa:

Cadrul didactic asistat:

Titlul activității:

Numărul copiilor prezenți (din total înscriși):
	Mediul educaţional
	Se vor face referiri cu privire la:

Jucării/jocuri aflate la îndemâna copilului, în câmpul vizual al acestuia; 

Materialele expuse în sala de grupă (dacă ele au un sens pentru procesul de învățare în care este angajat copilul prin joc, dacă sunt așezate la nivelul copilului, dacă sunt vizibile și sunt realizate cu ajutorul sau în prezența copilului); 

Așezarea mobilierului pe parcursul unei activități; plasarea catedrei în geografia clasei și, implicit, poziția cadrului didactic  în  raport cu copiii.

Materialul didactic folosit (dacă acesta încurajează și stimulează participarea copilului la activitate; dacă este relevant pentru contextul de învățare creat și pentru tipul de activitate; dacă este suficient/insuficient/în exces/lipsește).


	ASPECTE POZITIVE
	RECOMANDĂRI



	Activitatea cadrului didactic
	Se vor face referiri cu privire la:
Modul de concepere/proiectare a activității/activităților (dacă sunt clar organizate,dacă  respectă standardele de proiectare eficientă etc.). 

Tipul și modul de comunicare cu copiii (ex.: Cadrul didactic a vorbit mai mult decât este necesar/nu a vorbit destul/a vorbit prea repede/prea rar/prea tare/prea încet. Există un motiv real pentru acest lucru?Vocabularul folosit de cadru didactic pe parcursul interacțiunii cu copiii a fost/nu a fost accesibil. Cadrul didactic a creat suficiente ocazii pentru a stimula dialogul între copii și pentru a-i determina să pună întrebări.)

 Corectarea greșelilor de exprimare/conținut (dacă acest lucru a fost făcut de cadrul didactic/colegi/copilul insuși.)

Oferirea de  feed-back copiilor  (ex.: Cadrul didactic a oferit/nu a oferit feed-back pozitiv copiilor; cadrul didactic a pus/nu a pus etichete copiilor care  nu au reușit să termine sarcinile/să răspundă corect/să se conformeze unor reguli etc.

Acordarea unei libertăți în exprimare copilului (ex.: Cadrul didactic a oferit libertate copilului în exprimarea artistică, neinsistând pe coloratul în contur sau pe realizarea unor lucrări practice, artistico-plastice etc. identice). 


	ASPECTE POZITIVE

	RECOMANDĂRI




	Activitatea copiilor 

-Bucuria de a învăța reflectată în interacțiuni-
	Se vor face referiri cu privire la:
Raportul între  timpul cât a vorbit cadrul didactic și timpul cât a vorbit copilul. 
Câte idei /opinii proprii și-au exprimat copiii în timpul activității. 
Câte/care deprinderi au fost exersate de către copii. 
Exemple de expresii faciale, poziții ale corpului etc. care exprimă interesul copilului pentru activitate.  

Exemple care arată că preșcolarii știu ce au învățat/ce vor învăța. 

Exemple care arată că preșcolarii știu unde au ajuns cu explorarea, la un moment dat, pe tema care îi interesează. 
Cadrul didactic îi întreabă pe copii cu privire la ceea ce vor să învețe (copiii pot să aleagă ce vor să învețe la un moment dat). 
Exemple care arată că preșcolarii știu ce s-a urmărit prin activitatea în care sunt implicați/ce li se cere să aplice/demonstreze /realizeze la sfârșitul acesteia. 


	ASPECTE POZITIVE
	RECOMANDĂRI




	Managementul clasei
	Se vor face referiri cu privire la:
Cadrul didactic menține/nu menține contactul   vizual cu copiii, pe toată durata activității.  
Copiii lucrează bine împreună/în grup/în perechi/individual. 
Cadrul didactic schimbă/nu schimbă locul copiilor, atunci când situația o impune. 

Instructiunile cadrului didactic sunt/nu sunt clare. 

Materialele didactice utilizate au putut fi văzute de către toți copiii. 

Vocea cadrului didactic s-a auzit/nu s-a auzit clar pe tot parcursul activității. 

Copiii au fost așezați în așa fel încât s-au auzit/nu s-au auzit bine unii pe altii. 

Cadrul didactic a arătat că este conștient de dificultățile de  învățare ale copiilor și a oferit feedback correct, fiecăruia, în funcție de nevoia și ritmul lui. 

Cadrul didactic face/nu face apel la regulile stabilite împreună cu copiii pentru educarea comportamentelor pozitive.

Copiii respectă/nu respectă regulile grupei.


	ASPECTE POZITIVE

	RECOMANDĂRI




Alte aspecte observate, concluzii și recomandări:
_________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________.

Director/inspector școlar,





Cadrul didactic asistat,

(nume, prenume, semnătură)                                                                                  (nume, prenume, semnătură)

FIŞA PENTRU APRECIEREA PROGRESULUI INDIVIDUAL AL COPILULUI, 
ÎNAINTE DE ÎNSCRIEREA ÎN CLASA PREGĂTITOARE

Prezenta fişă este alcătuită în termeni rezonabili, accesibili mai multor categorii de adulţi (cadre didactice din învăţământul preşcolar, părinţi / tutori ai copiilor sau alte persoane interesate de evoluţia copilului, din familia acestuia, asistent maternal, director instituţie de învăţământ, cadre didactice din învăţământul primar, psiholog / consilier şcolar, etc.) conţine indicatori, pe domenii de dezvoltare, clar formulaţi, astfel încât, aplicarea acesteia să poată fi efectuată şi de către părinţi. Dacă părinţii nu sunt în măsură sau nu doresc să aplice fişa, o pot utiliza ca şi reper al stadiului pe care este bine să-l atingă fiecare copil înainte de a „păşi” în clasa pregătitoare, indiferent de vârsta copilului (având în vedere opţiunea unor părinţi de a-şi înscrie copilul la vârsta de 5 ani sau chiar la 7 ani) sau ca suport pentru dialogul cu cadrul didactic din învăţământul preşcolar care s-a ocupat de pregătirea copilului.

Precizări pentru aplicarea corectă a

fişei de apreciere a progresului individual al copilului

Fişa de apreciere a progresului individual are ca obiectiv evaluarea longitudinală a dezvoltării copilului şi a nivelului de pregătire a acestuia pentru următoarea treaptă de învăţământ. Ea constituie un instrument de lucru care punctează competenţele copilului ce ar trebui să fie dobândite până la încheierea perioadei de preşcolaritate. 

Educatoarea urmăreşte pregătirea copilului pentru o integrare fără disfuncţii în şcoală, furnizând datele necesare continuării acţiunii instructiv-educative.


Evaluarea copilului se bazează pe observarea unor indicatori structuraţi pe cele cinci domenii de dezvoltare: dezvoltare fizică, a sănătăţii şi igienei personale (i), dezvoltare socio-emoţională (ii), capacităţi şi atitudini în învăţare (iii), dezvoltarea limbajului, a comunicării şi premisele citirii şi scrierii (iiii), dezvoltarea cognitivă şi cunoaşterea lumii  (iiiii).

Fişa a fost elaborată având la bază Curriculum-ul pentru învăţământul preşcolar (OM 5233/2008), Reperele fundamentale în învăţarea şi dezvoltarea copilului de la naştere la 7 ani (OM 3850/2010), notele, notificările, adresele, precizările, scrisorile metodice pentru învăţământul preşcolat, transmise anual de MEN, lucrări metodico-ştiinţifice şi date obţinute prin observarea directă a copilului. 

În raport cu instrumentele de evaluare existente, fişa propusă are următoarele avantaje:

· oferă indicatori comportamentali precişi, măsurabili care sunt repere ale stadiului de dezvoltare la vârsta preşcolară (5-7 ani);
· rezultatul evaluării determină evitarea etichetării copilului;
· constituie un instrument de evaluare care evidenţiază progresul periodic al copilului;
· permite educatoarei să monitorizeze atingerea obiectivelor, să reproiecteze obiectivele şi să prioritizeze  demersurile de învăţare;
· reflectă activitatea de zi cu zi a copilului, descoperind lacune, dificultăţi, rămâneri în urmă, ca pe baza lor să se elaboreze un program de remediere;
· reprezintă un instrument eficient prin care familia este cooptată în procesul de cunoaştere a copilului, oferindu-i posibilitatea de a-şi da seama de ceea ce ştie copilul, de ceea ce este capabil. 

Fiecare copil este un unic, iar într-o grupă există „n” copii – unicat. Pentru fiecare copil este necesar să se folosească tehnicile şi strategiile de comunicare şi de lucru potrivite, astfel încât ei să beneficieze de sprijinul şi stimularea corespunzătoare pentru dezvoltarea lor optimă. 

Activitatea educativă din grădiniţă este complexă şi solicită forme de evaluare variate, multiple, adaptate la particularităţile individuale şi de vârstă ale preşcolarilor. Diversitatea situaţiilor didactice, precum şi multitudinea de obiective ale evaluării presupun conceperea şi aplicarea unor strategii diferite care să mijlocească procesul evaluativ.   

Evaluarea preşcolarilor permite doar prognoze pe termen scurt; este importantă şi necesară pentru educatoare şi copii în  vederea cunoaşterii nivelului atins în dezvoltarea personalităţii acestora.

Modelul complet al evaluării parcurge următorul traseu: Scop  – Instrumente – Măsurare – Informaţii –  Apreciere – Decizie

Având în vedere faptul că în învăţământul preşcolar principala formă de învăţare este jocul, educatoarea nu trebuie să se limiteze la un număr restrâns de tehnici de evaluare - portofoliul, testul. Pentru ca evaluarea să fie cât mai eficientă, trebuie să se bazeze pe o verificare frecventă a rezultatelor preşcolarilor, dar şi pe utilizarea cât mai multor categorii de instrumente de evaluare.

Propunem pentru evaluarea activităţii preşcolarilor următoarele metode: jocul liber, jocul dirijat, observaţia sistematică a copilului, conversaţia, analiza produselor activităţii, analiza procesului de integrare socială. Dintre acestea, un loc aparte îl ocupă jocul, observaţia şi conversaţia.

Modalităţile alternative de evaluare care valorizează copilul şi evidenţiază aspectele formative ale jocului şi apreciază progresul înregistrat de copil sunt: discuţiile individuale cu copiii, autoevaluarea, aprecierile verbale, aprecierea rezultatelor prin premii, laude, încurajări, prin ecusoane, medalii, jocuri evaluative, jocuri de rol, lucrările practice, „metoda consemnării pe un grafic a rezultatelor (cu simboluri), pe activităţi şi preferinţe. afişarea lucrărilor, serbările, activităţi în aer liber, vizite, excursii, Programul „Şcoala altfel”.

Progresul copilului trebuie în permanenţă monitorizat, comunicat şi discutat cu familia acestuia. Implicarea părinţilor ca sursă de informaţii şi evaluatori direcţi se poate realiza prin activităţi comune (părinţi – copii - educatoare), activităţi de consiliere, prin discuţii informale, individuale, periodice sau zilnice, dacă este necesar, prin analiza portofoliului individual al copilului, prin analiza agendei de comunicare cu părinţii, prin scrisori tematice, ş.a. Acest lucru ajută familia să ştie care sunt obiectivele programului pentru clasa copilului lor, precum şi care sunt domeniile de dezvoltare,  să-şi dea seama de ceea ce ştie copilul lor şi de ceea ce este capabil.

Fişa de apreciere a progresului individual va fi aplicată la intrarea copilului în grădiniţă şi, ulterior, la finalizarea ciclului preşcolar, respectiv la finalizarea grupei mari. În acest sens, fişa nu conţine concepte, reguli, legi, ci doar „rodul” activităţii COPILULUI şi va oferi o oglindă a progresului realizat de acesta în raport cu sine, în intervalul de la intrarea până la ieşirea lui din grădiniţă. În acest interval, un alt instrument va ajuta cadrul didactic să monitorizeze şi să sprijine evoluţia individuală a fiecărui copil, dar şi a calităţii procesului de predare-învăţare-evaluare derulat cu grupa de copii pe care o conduce. E vorba de Fişa de reflecţie, focalizată pe interacțiunile educatoarei cu copilul, interacțiunile copilului cu ceilalți copii și interacțiunile educatoarei cu colegele, cu alți profesioniști și cu părinții și pe care o recomandăm educatoarelor pentru o eventuală utilizare zilnică (înr-o primă etapă), încercând să observe cu propriii lor ochi îmbunătățirile înregistrate la nivelul practicii educaționale, dar și la nivelul performanțelor individuale ale copiilor din grupă. 

Fişă pentru aprecierea progresului individual 
al copilului, înainte de înscrierea în clasa pregătitoare  
Nume şi prenume……………………………………….....
Data naşterii……………………………………………….
Educatoare…………………………………………………
Data de la care frecventează grădiniţa ………………………...

Data la care a finalizat grupa mare ...................................
LEGENDĂ:

A – comportament atins

D – comportament în dezvoltare

NS – comportament care necesită sprijin






Bifă cu culoarea roşie – apreciere iniţială






Bifă cu culoare albastră - apreciere finală

A. DEZVOLTAREA FIZICĂ, A SĂNĂTĂŢII ŞI IGIENEI PERSONALE

	Subdomeniul
	Aspect specific
	Indicatori


	Nivelul de atingere

al indicatorului

	
	
	
	A
	D
	NS

	Dezvoltarea fizică
	Dezvoltarea motricităţii grosiere
	 Merge cu uşurinţă, coordonându-şi armonios mişcările. 
	
	
	

	
	
	Aleargă pe lângă obstacole cu uşurinţă.
	
	
	

	
	
	Loveşte, aruncă, prinde o minge de mărime medie cu oarecare precizie.
	
	
	

	
	
	Participă în mod regulat la activităţile fizice (alergare, dans, jocuri sportive).
	
	
	

	
	
	Ajută la realizarea de activităţi domestice care implică mişcare (măturat, aranjarea jucăriilor)
	
	
	

	
	Dezvoltarea motricităţii fine
	Se îmbracă şi se dezbracă singur.
	
	
	

	
	
	Îşi pune singur pantofii şi îşi leagă şireturile.
	
	
	

	
	
	Îşi piaptănă sau perie părul;
	
	
	

	
	
	Plasează detalii pe desen;
	
	
	

	
	
	Desenează un romb după model;
	
	
	

	
	Dezvoltarea senzorio-motorie
	Recunoaşte obiecte ascunse prin pipăit fără să le vadă (pipăit).
	
	
	

	
	
	Execută mişcări la auzirea unor comenzi (auz).
	
	
	

	
	
	Recunoaşte unele mirosuri familiare (miros)
	
	
	

	
	
	 Recunoaşte obiecte privite de la distanţă/de aproape (văz).
	
	
	

	
	
	Participă cu plăcere la jocurile care implică multă mişcare, contact social şi reguli de joc.
	
	
	

	Dezvoltarea sănătăţii şi igienei personale
	Promovarea sănătăţii şi nutriţiei
	Participă la pregătirea unor gustări sănătoase.
	
	
	

	
	
	Cunoaşte alimentele sănătoase pentru organismul uman.
	
	
	

	
	
	Ajută la servirea mesei şi îşi apreciază corect porţia de mâncare.
	
	
	

	
	
	Recunoaşte câteva feluri de mâncăruri.
	
	
	

	
	Promovarea îngrijirii şi igienei personale
	Se spală şi se şterge singur pe mâini.
	
	
	

	
	
	Îşi acoperă gura cu mâna când strănută sau tuşeşte
	
	
	

	
	
	Foloseşte independent toaleta.
	
	
	

	
	
	Foloseşte corect batista.
	
	
	

	
	Promovarea practicilor privind securitatea personală
	Nu acceptă jucării, bomboane sau bani de la persoane adulte necunoscute.


	
	
	

	
	
	Înţelege comportamentele dăunătoare organismului (fumatul, alcoolul, jocul cu chibriturile).
	
	
	

	
	
	Respectă regulile de comportare pe stradă, în transportul public şi în alte locuri publice.
	
	
	

	
	
	Identifică persoanele care pot să-l sprijine în situaţii periculoase (poliţist, pompier, medic)
	
	
	


B. DEZVOLTARE SOCIO-EMOŢIONALĂ

	Subdomeniul
	Aspect specific
	Indicatori


	Nivelul de atingere

al indicatorului

	
	
	
	A
	D
	NS

	Dezvoltarea socială
	Abilităţi de interacţiune cu adulţii


	Comunică cu uşurinţă cu adulţii.
	
	
	

	
	
	Cunoaşte şi foloseşte formule de politeţe în comunicare.
	
	
	

	
	
	Răspunde la întrebările puse de adulţi.
	
	
	

	
	
	Nu intervine întrerupând discuţia adulţilor.
	
	
	

	
	
	Cere informaţii sau ajutor adulţilor când are nevoie.
	
	
	

	
	Abilităţi de interacţiune cu copii de vârstă apropiată
	Stabileşte din proprie iniţiativă relaţii pozitive şi de respect cu copii apropiaţi ca vârstă.
	
	
	

	
	
	Propune şi iniţiază jocuri şi activităţi care implică mai mult de un copil.
	
	
	

	
	
	Sugerează  noi variante de joc.
	
	
	

	
	
	Cere şi oferă voluntar ajutorul copiilor din jurul său când au nevoie.
	
	
	

	
	
	Cooperează, face schimb de obiecte în joc.
	
	
	

	
	
	Respectă regulile grupului de joc, manifestând fair-play (pierde/câştigă).
	
	
	

	
	Acceptarea şi respectarea diversităţii
	Deosebeşte persoanele după diferite criterii (aspect exterior, gen, vârstă, etc.).
	
	
	

	
	
	Manifestă toleranţă faţă de alţi copii care aparţin altor etnii, categorii minoritare, confesionale sau copii cu CES.
	
	
	

	
	
	Observă că aceeaşi persoană poate avea mai multe roluri sociale (mama este mama lui, este angajată la..., este fiica bunicii lui, etc.)
	
	
	

	
	
	Respectă drepturile altor persoane, copii şi adulţi.
	
	
	

	
	Dezvoltarea comportamentului

pro-social
	Se joacă sau lucrează fără să îi deranjeze pe ceilalţi.
	
	
	

	
	
	Respectă reguli simple de participare în activităţi şi joc, în grupuri mici sau mai mari, în calitate de conducător sau executant.
	
	
	

	
	
	Aplică independent regulile în situaţii noi, dar similare.
	
	
	

	
	
	Îşi exprimă dezacordul faţă de comportamente incorecte.
	
	
	

	
	
	Rezolvă conflicte apărute în cadrul grupului folosind strategii diverse (întâi vorbeşte, apoi cere ajutorul adultului).
	
	
	

	
	
	Rezolvarea problemelor apărute în interacţiunea cu copiii, fără a-l implica pe adult.
	
	
	

	
	
	Acceptă responsabilităţi, le respectă  şi participă la luarea unor decizii simple  (mâncare, îmbrăcăminte, jucării, cărţi)
	
	
	

	
	
	Vorbeşte despre emoţiile sale (bucurie, tristeţe, furie).
	
	
	

	
	
	Alină membrii familiei sau prietenii care nu se simt bine (din proprie iniţiativă).
	
	
	

	
	
	Începe să înţeleagă situaţia oamenilor aflaţi în situaţii diferite (sărăcie, dezastre naturale, boală)
	
	
	

	Dezvoltare emoţională
	Dezvoltarea conceptului de sine
	Cunoaşte ziua, luna, oraşul şi ţara în care s-a născut, număr de telefon.
	
	
	

	
	
	Împărtăşeşte celorlalţi informaţii despre sine.
	
	
	

	
	
	Conştientizarea schimbările care se produc în sine şi mediu (copilul creşte, plantele au un ciclu de viaţă).
	
	
	

	
	
	Are o imagine pozitivă despre sine.
	
	
	

	
	Dezvoltarea autocontrolului emoţional
	Îşi aşteaptă rândul.
	
	
	

	
	
	Îşi controlează exprimarea sentimentelor (mai ales a celor negative - furia).
	
	
	

	
	
	Îşi exprimă propriile trăiri fără să se certe.
	
	
	

	
	
	Îşi modifică expresia şi comportamentul în funcţie de context.
	
	
	

	
	Dezvoltarea expresivităţii emoţionale
	Îşi exprimă emoţiile prin joc şi activităţi artistice.
	
	
	

	
	
	Reacţionează adecvat emoţional la situaţii variate. 
	
	
	

	
	
	Verbalizează frustrarea adoptând o mimică adecvată sensului mesajului.
	
	
	

	
	
	Asociază emoţiile cu cuvinte şi expresii faciale.
	
	
	


C. CAPACITĂŢI ŞI ATITUDINI ÎN ÎNVĂŢARE

	Subdomeniul
	Aspect specific
	Indicatori



	Nivelul de atingere

al indicatorului

	
	
	
	A
	D
	NS

	Curiozitate şi interes
	Manifestarea curiozităţii şi a interesului faţă de mediul înconjurător
	Formulează întrebări referitoare la schimbările petrecute în mediul înconjurător.


	
	
	

	
	
	Caută noi informaţii legate de domeniile care îl interesează.
	
	
	

	
	
	Descoperă noi informaţii şi le împărtăşeşte celorlalţi
	
	
	

	Iniţiativă
	Iniţiativă în interacţiuni şi activităţi.
	Alege şi desfăşoară activităţi, jocuri care concordă cu interesele lui. 


	
	
	

	
	
	Iniţiază jocuri şi activităţi în vederea punerii acestora în practică.
	
	
	

	Persistenţă
	Realizarea unei sarcini, chiar dacă întâmpină dificultăţi
	Se concentrează la o activitate 20 de minute, fără supervizare.



	
	
	

	
	
	Planifică o activitate din 3 - 4 paşi.


	
	
	

	
	
	Realizează o sarcină şi revine asupra ei în intervale diferite de timp chiar dacă are dificultăţi, este întrerupt/ă sau are anumite nemulţumiri.
	
	
	

	Creativitate
	Manifestarea  creativităţii în activităţile zilnice.
	Schimbă conţinutul unor poveşti cunoscute şi introduce personaje create de el
	
	
	

	
	
	Schimbă întregul fir al poveştii.
	
	
	

	
	
	Inventează jocuri şi activităţi noi.
	
	
	

	
	
	Utilizează/combină materiale în realizarea unor produse noi. 
	
	
	


D. DEZVOLTAREA LIMBAJULUI, A COMUNICĂRII ŞI PREMISELE CITIRII ŞI SCRIERII

	Subdomeniul
	Aspect specific
	Indicatori



	Nivelul de atingere

al indicatorului

	
	
	
	A
	D
	NS

	Dezvoltarea limbajului şi a comunicării
	Dezvoltarea capacităţii de ascultare şi înţelegere (comunicare receptivă)


	Ascultă cu plăcere poveşti citite sau înregistrate (casetă audio, CD a căror durată este mai mare de 20 de minute.
	
	
	

	
	
	Identifică mai multe idei principale dintr-un material verbal.
	
	
	

	
	
	Răspunde la întrebările referitoare la o poveste, demonstrând că a înţeles conţinutul.
	
	
	

	
	
	Îşi exprimă gânduri, idei cu privire la textul audiat, participând activ la discuţiile grupului.
	
	
	

	
	
	Povesteşte un eveniment sau o poveste cunoscută respectând succesiunea evenimentelor (cu sau fără suport intuitiv).
	
	
	

	
	
	Solicită explicaţii cu privire la cuvintele necunoscute.
	
	
	

	
	
	Utilizează dialoguri în jocurile simbolice.
	
	
	

	
	Dezvoltarea capacităţii de vorbire şi comunicare (comunicare expresivă)
	Iniţiază o conversaţie cu colegii sau adulţii. 
	
	
	

	
	
	Utilizează vorbirea dialogată (intonaţie, nuanţarea vocii, expresii ritmate şi rimate, ritm, pauză în concordanţă cu mesajul transmis).
	
	
	

	
	
	Exprimă o idee prin mai multe modalităţi (limbaj verbal, mimico-gestual, simboluri.)
	
	
	

	
	
	Utilizează în vorbire acordul de gen, număr, persoană, timp.
	
	
	

	
	
	Foloseşte corect adverbul de timp („azi, mâine, ieri”).
	
	
	

	
	
	Foloseşte verbe la modul optativ („aş putea”, „aş vrea”).
	
	
	

	
	
	Construieşte propoziţii în secvenţe logice.
	
	
	

	
	
	Denumeşte obiecte care nu se află în câmpul vizual, folosind cuvinte adecvate.
	
	
	

	
	
	Înţelege şi utilizează în vorbire sinonime, antonime, omonime.
	
	
	

	
	
	Utilizează în vorbire propoziţii dezvoltate şi fraze, folosind cuvinte noi, creaţii verbale, fantezii.
	
	
	

	Premisele citirii şi scrierii
	Participarea în experienţe cu cartea; cunoaşterea şi aprecierea cărţii
	Înţelege ce este titlul şi autorul unei cărţi.

	
	
	

	
	
	Este interesat de cărţi şi ştie cum să le utilizeze şi să le păstreze.
	
	
	

	
	
	Povesteşte colegilor fragmente, idei din conţinutul cărţilor.
	
	
	

	
	
	Este interesat de citit. 
	
	
	

	
	
	Răsfoieşte cartea şi încearcă să citească independent.
	
	
	

	
	
	Citeşte cuvinte cunoscute etichetate în sala de grupă.
	
	
	

	
	
	Cere să împrumute cărţi sau aduce cărţi de acasă în colectivitate.
	
	
	

	
	
	Diferenţiază un text în proză de unul în versuri.
	
	
	

	
	Dezvoltarea capacităţii de discriminare fonetică; asocierea sunet – literă
	Recunoaşte şi numeşte sunetul iniţial şi final al unui cuvânt fără ajutor.

	
	
	

	
	
	Desparte cuvântul în silabe cu ajutor.
	
	
	

	
	
	Articulează anumite sunete, toate vocalele şi majoritatea consoanelor.
	
	
	

	
	
	Identifică literele cuprinse în propriul nume cu sunetele specifice. 
	
	
	

	
	
	Asociază sunetul cu litera corespunzătoare şi cu forma ei scrisă (literă mare/mică de tipar).
	
	
	

	
	
	Leagă cuvântul de imagine (oral).
	
	
	

	
	
	Creează rime ale cuvintelor familiare în jocuri, cântece, poezii.
	
	
	

	
	Conştientizarea mesajului scris/vorbit
	Foloseşte o varietate de materiale tipărite (cărţi, reviste, ziare, reţete, prospecte, cutii de jucării, cutii de alimente).
	
	
	

	
	
	Înţelege rolul tipăriturii.
	
	
	

	
	
	Conştientizează faptul că un mesaj se scrie/citeşte de la stânga spre dreapta, de sus în jos.
	
	
	

	
	
	Conştientizează faptul că limbajul rostit poate fi scris şi apoi se poate tipări.
	
	
	

	
	
	Recunoaşte semne/simboluri din mediul ambiant.
	
	
	

	
	
	Identifică mesaje scrise în mediul familiei sau în sala de grupă.
	
	
	

	
	
	Citeşte numele propriu şi al altor colegi.
	
	
	

	
	
	Citeşte câteva cuvinte din mediu (grădiniţa, spital, muzeu…).
	
	
	

	
	Însuşirea deprinderilor de scris; folosirea scrisului pentru transmiterea unui mesaj
	Adoptă o ţinută corectă  a corpului, a mâinii şi instrumentului de scris; 


	
	
	

	
	
	Îşi ajustează poziţia foii, hârtiei folosite şi experimentează scrisul cu o varietate de instrumente de scris (creioane, pensule, computere).
	
	
	

	
	
	Respectă spaţiul, mărimea, ordinea literelor.
	
	
	

	
	
	Scrie/copiază cuvinte familiare (numele, mama,…).
	
	
	

	
	
	Contribuie la scrieri colective (albume, jurnale, dicţionare)
	
	
	


E. DEZVOLTAREA COGNITIVĂ ŞI CUNOAŞTEREA LUMII

	Subdomeniul
	Aspect specific
	Indicatori



	Nivelul de atingere

al indicatorului

	
	
	
	A
	D
	NS

	Dezvoltarea gândirii logice şi rezolvarea de probleme
	Conştientizarea relaţiei cauză-efect.
	Identifică obiecte care au efect asupra altor obiecte (dacă pun zahăr în apă, se topeşte).
	
	
	

	
	
	Explică anumite schimbări ale fenomenelor (dacă e înnorat, atunci s-ar putea să plouă).
	
	
	

	
	
	Oferă explicaţii pentru anumite evenimente care s-au petrecut.
	
	
	

	
	
	Realizează experimente pentru a descoperi relaţia cauză-efect.
	
	
	

	
	Observă şi compară acţiuni şi evenimente.
	Observă pe o perioadă dată un anumit proces (dezvoltarea unei plante. ş.a.)
	
	
	

	
	
	Observă modificările apărute în viaţa omului, plantelor, animalelor în funcţie de anotimp.
	
	
	

	
	
	Descrie evenimente utilizând cuvinte ce indică o comparaţie.  
	
	
	

	
	
	Compară evenimente cu ajutorul adultului.
	
	
	

	
	
	Compară evenimente şi personaje din poveşti. 
	
	
	

	
	Utilizarea experienţelor trecute pentru a construi noi experienţe.
	Utilizează informaţia dobândită în vederea aplicării acesteia într-un alt context (construieşte din cuburi un castel, aşa cum l-a văzut într-o carte cu poveşti).


	
	
	

	
	Capacitatea de a găsi răspunsuri/

soluţii la întrebări, situaţii, probleme şi provocări.
	Explorează şi lucrează în grup pentru soluţionarea unei probleme/situaţii.



	
	
	

	
	
	Caută sprijin la alţi copii sau adulţi pentru rezolvarea de probleme.
	
	
	

	Cunoştinţe şi deprinderi elementare matematice, cunoaşterea şi înţelegerea lumii
	Reprezentări elementare matematice (numere, reprezentări numerice, operaţii, concepte de spaţiu, forme geometrice, înţelegerea modelelor, măsurare)


	Recunoaşte, numeşte şi scrie cifrele în limitele 1-10.

	
	
	

	
	
	Numără cu uşurinţă din memorie până la 10.
	
	
	

	
	
	Numără 10 obiecte prin corespondenţă 1 la 1. 
	
	
	

	
	
	Face estimări ale cantităţii utilizând numerele. 
	
	
	

	
	
	Utilizează jucării manipulative matematice, obiecte cu cifre, jocuri cu cifre şi monezi în activităţile zilnice.
	
	
	

	
	
	Estimează mărimi, lungimi, greutăţi utilizând instrumente de măsurare.
	
	
	

	
	
	Cunoaşte ordinea numerelor în şirul 1-10.
	
	
	

	
	
	Utilizează numere şi operaţii simple.
	
	
	

	
	
	Identifică şi numeşte diferite forme geometrice: cerc, pătrat triunghi, dreptunghi,
	
	
	

	
	
	Recunoaşte forme geometrice  în obiectele din mediul înconjurător.
	
	
	

	
	
	Grupează obiectele după un criteriu dat.
	
	
	

	
	
	Citeşte timpul – ora, jumătate de oră.
	
	
	

	
	
	Relaţionează „astăzi”, „mâine”, „ieri” cu zilele săptămânii.
	
	
	

	
	Cunoaşterea şi înţelegerea lumii (lumea vie, Pământul, spaţiul, metode ştiinţifice)
	Caută informaţii despre mediu din diferite surse.
	
	
	

	
	
	Foloseşte simţurile şi o varietate de instrumente şi aparate simple de investigaţie (lupă, magneţi, microscop).
	
	
	

	
	
	Observă faptul că plantele cresc, înfloresc, îşi schimbă înfăţişarea.
	
	
	

	
	
	Sesizează existenţa fiinţelor vii şi nevii din mediu.
	
	
	

	
	
	Cunoaşte şi foloseşte corect ca unităţi de timp momentele zilei, zilele săptămânii.
	
	
	

	
	
	Numeşte şi anotimpurile în succesiune.
	
	
	

	
	
	Descrie timpul probabil şi ilustrează o anumită stare a vremii (utilizează semne convenţionale pentru ape, ploaie...)
	
	
	

	
	
	Descrie importanţa apei, aerului pentru viaţă şi a modalităţilor de protecţie pentru a evita poluarea lor.
	
	
	

	
	
	Participă la asigurarea unui mediu mai sănătos.
	
	
	


Concluzii / Comentarii:

Bibliografie:
Barnett.  S.W. (2010). Benefits and costs of quality pre-school education: evidence based-policy to improve returns. OECD Working Paper.
Bennett. J. (2008). Benchmarks for early childhood services in OECD countries, Innocenti Working Paper

Bârzea C., (coord.), Panduru F., Jigău M., Istrate G., Radu G., Topliceanu M., Enişor C., Herţeliu C. (2004). Sistemul Naţional de Indicatori pentru Educaţie - manual de utilizare, Ministerul Educaţiei şi Cercetării
Botiş, A., L. Mihalca. (2009). Curriculum pentru învăţământul preşcolar. Prezentare şi explicitări, București: Editura DPH 
Dumincă, G., Ivasiuc, A. (2010). O școală pentru toți? Accesul copiilor romi la o educație de calitate. Raport de cercetare. București: Ed. Vanemonde
Ionescu, Mihaela (coord.). (2010). Repere fundamentale în învăţarea şi dezvoltarea timpurie a copilului de la naştere la 7 ani, Bucureşti: Ed. Vanemonde
Mihăilescu, I. (coord.). (2000). Un deceniu de tranziţie. Situaţia copilului şi a familiei în România, UNICEF, Bucureşti
Panduru F., Molnar M., (2001). Familia şi copilul în România, UNICEF, INS, ANPCA, Bucureşti
Surdu, L. (coord.) (2011). Participare, absenteism scolar și experiența discriminării în cazul romilor din România. Romani Criss, Bucuresti: Ed. Vanemonde
Petrovai, Domnica., Iliescu, Martha. (2011).
Ghid pentru dezvoltarea abilităţilor socio-emoţionale ale copiilor în vârstă de 3-10 ani, Fundaţia Copiii Noştri, Bucureşti
Stanciu, I. Gh. (1995). Școala şi doctrinele pedagogice în secolul XX, ediţia a doua, revizuită. Bucureşti: Editura Didactică şi Pedagogică, R.A
Tomşa, Gh., Oprescu, N. (2007). Bazele teoretice ale psihopedagogiei preşcolare, Bucureşti: Ed. V&I Integral
Vlăsceanu. L. (coord.). (2002). Schimbare şi continuitate în reforma curriculară în învăţământul obligatoriu. Studiu de impact, Iaşi: Editura Polirom

Vlăsceanu. L. (coord.). (2001). Școala la răscruce, Ministerul Educației și Cecetării, Centrul EDUCAȚIA 2000+
Vrăsmaș, T. (coord.). (2010). Incluziunea scolară a copiilor cu cerințe educaționale speciale. Aspirații si realități. București: Ed. Vanemonde
Vrăsmaș, E. și Vrăsmaș, T. (coord.), (2012). Educația incluzivă în grădiniță: dimensiuni, provocări și soluții, Editura ALPHA MDN: Buzău
*** (2002). Participarea şcolară a copiilor rromi: probleme, soluţii, actori. Ministerul Educaţiei şi Cercetării, Institutul de Ştiinţe ale Educaţie, Institutul de Cercetare a Calităţii Vieţii, UNICEF, Bucureşti
*** (2003, 2004, 2005, 2006, 2007, 2008, 2009, 2010, 2011). Sistemul educaţional din România – date sintetice, Institutul Naţional de Statistică
*** (2006). Comunicare a Comisiei: Eficacitatea și echitatea în cadrul sistemelor europene de educație și formare
*** (2007). România educației, România cercetării. Raport al Comisiei Prezidențiale pentru Analiza și Elaborarea Politicilor din Domeniile Educației si Cercetării, Bucuresti. 
*** (2007). Despre dezvoltarea abilităţilor emoţionale şi sociale ale copiilor, fete şi băieţi, cu vârsta până în 7 ani - Ghid pentru cadrele didactice din învăţămânul preşcolar. UNICEF, Centrul Parteneriat pentru Egalitate, București

*** (2008). Cartea Albă, 2008. Ministerul Educației, Cercetării, Tineretului si Sportului
*** (2009). Concluziile Consiliului privind un cadru strategic pentru cooperarea europeană în domeniul educației și formării profesionale

*** (2010). The Nature of Learning. Using research to inspire practice, CERI, OECD
*** (2010). Comunicarea Comisiei: O agendă pentru noi competențe și locuri de muncă: o contribuție europeană la ocuparea integrală a forței de muncă

*** (2012). Analiza situației copiilor aflați în afara sistemului de educație în România, UNESCO, UNICEF, București

*** (2013). Barcelona Objectives. The development of childcare facilities for young children in Europe with a view to sustainable and inclusive growth, European Commission

